|  |  |  |  |  |
| --- | --- | --- | --- | --- |
| Številka: | 43001-472/2020-03 |  | oznaka naročila: | A-26/21 G  |
| Datum: | 05.03.2021 |  | MFERAC: | 2431-20-001771/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Zahodna obvoznica z nadvozom čez železniško progo v Ivančni Gorici** |

**JN000913/2021-B01 - A-26/21; datum objave: 18.02.2021**

**Datum prejema: 05.03.2021   14:43**

**Vprašanje:**

Naročnika prosimo, da za vse ponudnike določi fiksno ceno za postavko začasne signalizacije za zavarovanje gradbišča in vzpostavitev zapore za državno in lokalno cesto in iz predračuna za CESTO izbriše N 0 0 010 Nadzor predstavnika upravljavca lokalne ceste (po potrebi) URA 10,00, in se ta postavka upošteva v določeni fiksni ceni.

Koncesionarja tako na regionalni kot na lokalni ravni sta namreč direktna konkurenta vsem ostalim ponudnikom na tem projektu in sta v kolikor naročnik ne bo določil fiksne cene za zaporo v nepremerljivo boljšem položaju.

**Odgovor:**

Naročnik v zavihku popisa del 9-9 Vodenje prometa v času gradnje v postavki *»Postavitev, vzdrževanje in odstranitev začasne signalizacije za zavarovanje gradbišča in vzpostavitev zapore za državno in lokalno cesto, Opomba: izkazati z računom upravljavca/koncesionarja«* dodaja znesek v ceni na enoto: 70.000,00 EUR. Enota ostaja 1kpl in velja za cel čas gradnje, v katero naj ponudnik vključi tudi nadzor predstavnika upravljavca ceste.

Prav tako se iz zavihka 3-1 Cesta v rubriki 3.1.6 TUJE STORITVE umika postavka »*N00010 Nadzor predstavnika upravljavca lokalne ceste (po potrebi)«.*

Vse spremembe postavk v popisu del bodo objavljene tudi v čistopisu celega popisa takoj po izteku roka za postavljanje vprašanj ponudnikov.